CELEX: 32019D2112
Language: et
Date: 2019-12-09 00:00:00
Title: Nõukogu otsus (ÜVJP) 2019/2112, 9. detsember 2019, millega muudetakse otsust (ÜVJP) 2017/2303, millega toetatakse massihävitusrelvade leviku vastase ELi strateegia rakendamise raames ÜRO Julgeolekunõukogu resolutsiooni 2118 (2013) ja Süüria keemiarelvade hävitamist käsitleva OPCW täitevnõukogu otsuse EC-M-33/DEC.1 jätkuvat rakendamist

10.12.2019   
               
               
                  ET
               
               
                  Euroopa Liidu Teataja
               
               
                  L 318/159
               
            
         NÕUKOGU OTSUS (ÜVJP) 2019/2112,
         9. detsember 2019,
         millega muudetakse otsust (ÜVJP) 2017/2303, millega toetatakse massihävitusrelvade leviku vastase ELi strateegia rakendamise raames ÜRO Julgeolekunõukogu resolutsiooni 2118 (2013) ja Süüria keemiarelvade hävitamist käsitleva OPCW täitevnõukogu otsuse EC-M-33/DEC.1 jätkuvat rakendamist
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 28 lõiget 1 ja artikli 31 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 12. detsembril 2017 vastu otsuse (ÜVJP) 2017/2303 (1).
                  
               
                     (2)
                  
                  
                     Otsuses (ÜVJP) 2017/2303 on selle artikli 1 lõikes 2 osutatud tegevuste rakendamise tähtajaks kehtestatud 12 kuud alates nimetatud otsuse artikli 3 lõikes 3 osutatud rahastamislepingu sõlmimise kuupäevast.
                  
               
                     (3)
                  
                  
                     Nõukogu võttis 10. detsembril 2018 vastu otsuse (ÜVJP) 2018/1943, (2) millega pikendatakse otsuse (ÜVJP) 2017/2303 rakendamise perioodi 12 kuu võrra.
                  
               
                     (4)
                  
                  
                     Otsusega (ÜVJP) 2017/2303 toetatud projekti tehnilise rakendamise eest vastutav Keemiarelvade Keelustamise Organisatsioon (OPCW) taotles 24. juunil 2019 liidult luba pikendada otsuse (ÜVJP) 2017/2303 rakendamise perioodi 24 kuu võrra, nii et kogukestus oleks 48 kuud.
                  
               
                     (5)
                  
                  
                     Selline otsuse (ÜVJP) 2017/2303 rakendamise perioodi pikendamine võimaldab OPCW-l jätkata nimetatud otsuse artikli 1 lõikes 2 osutatud tegevuste rakendamist pärast otsuse artikli 5 lõikes 2 sätestatud kehtivuse lõppkuupäeva ning saavutada tegevuste kavandatud eesmärgid, sealhulgas suurendada OPCW võimet tegeleda keemiarelvade kasutamise ohuga.
                  
               
                     (6)
                  
                  
                     Otsuse (ÜVJP) 2017/2303 taotletav muudatus puudutab kõnealuse otsuse artikli 5 lõiget 2 ning kõnealuse otsuse lisa punkti 8, kus tuleks muuta viidet projekti kestusele.
                  
               
                     (7)
                  
                  
                     Otsuse (ÜVJP) 2017/2303 artikli 1 lõikes 2 osutatud ja OPCW poolt 24. juuni 2019. aasta taotluses konkreetselt nimetatud tegevuste rakendamist saaks jätkata ressursse mõjutamata.
                  
               
                     (8)
                  
                  
                     Otsust (ÜVJP) 2017/2303 tuleks seetõttu muuta, et võimaldada selle artikli 1 lõikes 2 osutatud tegevuste rakendamise jätkamist, pikendades vastavalt nimetatud otsuse kehtivust,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (ÜVJP) 2017/2303 muudetakse järgmiselt.
            
                        1)
                     
                     
                        Artikli 5 lõige 2 asendatakse järgmisega:
                        
                           „2.   Käesolev otsus kaotab kehtivuse 48 kuu möödumisel artikli 3 lõikes 3 osutatud komisjoni ja OPCW vahelise rahastamislepingu sõlmimisest või kuue kuu möödumisel käesoleva otsuse jõustumisest, kui rahastamislepingut ei ole selleks ajaks sõlmitud.“
                        
                     
                  
                        2)
                     
                     
                        Lisa punkt 8 asendatakse järgmisega:
                        „Hinnanguline kestus
                        Projekti kestuseks on kavandatud 48 kuud.“
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 9. detsember 2019
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  Nõukogu 12. detsembri 2017. aasta otsus (ÜVJP) 2017/2303, millega toetatakse massihävitusrelvade leviku vastase ELi strateegia rakendamise raames ÜRO Julgeolekunõukogu resolutsiooni 2118 (2013) ja Süüria keemiarelvade hävitamist käsitleva OPCW täitevnõukogu otsuse EC-M-33/DEC.1 jätkuvat rakendamist (ELT L 329, 13.12.2017, lk 55).
         
            (2)  Nõukogu 10. detsembri 2018. aasta otsus (ÜVJP) 2018/1943, millega muudetakse otsust (ÜVJP) 2017/2303, millega toetatakse massihävitusrelvade leviku vastase ELi strateegia rakendamise raames ÜRO Julgeolekunõukogu resolutsiooni 2118 (2013) ja Süüria keemiarelvade hävitamist käsitleva OPCW täitevnõukogu otsuse EC-M-33/DEC.1 jätkuvat rakendamist (ELT L 314, 11.12.2018, lk 58).